2.1 – ปัจจัยเสี่ยง

ปัจจัยเสี่ยงที่อาจมีผลกระทบต่อการดำเนินงานของกิจการ ผลกระทบที่อาจเกิดขึ้น
และมาตรการรองรับความเสี่ยง สามารถสรุปได้ดังนี้.-

1. ปัจจัยเสี่ยงจากการจัดการทางการเงิน

ปัจจัยเสี่ยงจากอัตราดอกเบี้ยและอัตราแลกเปลี่ยนจากเงินกู้ยืม :
เนื่องจากบริษัทไม่มีเงินกู้ยืมทั้งในระยะสั้นและระยะยาว ดังนั้นบริษัท จึงไม่มีปัจจัยเสี่ยงดังกล่าว

ปัจจัยเสี่ยงจากอัตราดอกเบี้ยและความน่าเชื่อถือของสถาบันการเงินจากเงินลงทุนระยะสั้น :
อัตราดอกเบี้ยลดลงอย่างต่อเนื่องเป็นเวลามากกว่า 2 ปี
ท่ามกลางภาวะแวดล้อมของอัตราดอกเบี้ยขาลง จึงมีความเสี่ยงที่จะได้รับผลตอบแทนในอัตราที่น้อย
หลังจากอัตราดอกเบี้ยลดลงจนถึงจุดต่ำสุด ก็มีแนวโน้มที่จะเพิ่มขึ้น
เนื่องจากบริษัทมีเงินฝากจำนวนมาก แนวโน้มนี้จึงส่งผลดีต่อบริษัท
อย่างไรก็ตามอัตราดอกเบี้ยสำหรับเงินฝากเดิมนั้นยังคงน้อยกว่าดอกเบี้ยสำหรับเงินฝากใหม่
บริษัทได้พิจารณาอย่างรอบคอบในการเลือกฝากเงินกับสถาบันการเงินที่มั่นคง
และให้ผลตอบแทนเป็นที่น่าพอใจ โดยมีระยะเวลาในการฝากสูงสุดไม่เกิน 2 ปี

ปัจจัยเสี่ยงจากอัตราแลกเปลี่ยนเงินตราต่างประเทศ : บริษัทมียอดส่งออกคิดเป็นร้อยละ 50
ของปริมาณการผลิตทั้งหมด ในขณะที่วัตถุดิบหลักต้องนำเข้าจากต่างประเทศ
บริษัทใช้สกุลเงินดอลลาร์สหรัฐในการส่งออกและนำเข้าสินค้า
ตลอดจนการส่งออกและนำเข้ามีมูลค่าใกล้เคียงกัน ดังนั้น
บริษัทจึงเลือกใช้วิธีป้องกันความเสี่ยงอย่างสมดุลในตัวเอง
โดยนำรายได้จากการส่งออกมาจ่ายชำระการนำเข้าสินค้าวัตถุดิบซึ่งเป็นเงินสกุลเดียวกัน
อย่างไรก็ตาม
มีแนวโน้มที่ยอดขายในประเทศและการนำเข้าวัตถุดิบจะสูงขึ้นทำให้สูญเสียความสมดุลย์
ซึ่งอาจทำให้เกิดการขาดแคลนเงินดอลลาร์ ฯลฯ ในกรณีที่ขาดแคลนหรือมีเงินดอลลาร์จำนวนมาก
บริษัทมีนโยบายที่แน่นอนโดยจะซื้อหรือขายเงินดอลลาร์ในปริมาณที่น้อย
เพื่อให้ผลกระทบที่เกิดจากอัตราแลกเปลี่ยนมีจำนวนน้อยที่สุด

2.  ปัจจัยเสี่ยงจากรายได้และกำไร

ปัจจัยเสี่ยงจากความผันผวนของราคาวัตถุดิบ : วัตถุดิบหลักในการผลิตเส้นใยประดิษฐ์ คือ
เยื่อกระดาษ โซดาไฟ และกำมะถัน ซึ่งถ้าราคามีความผันผวนมาก
จะส่งผลต่อต้นทุนการผลิตอย่างมีนัยสำคัญ ผลิตภัณฑ์แต่ละชนิดมีการเปลี่ยนแปลงราคาที่รวดเร็ว
ความผันผวนของราคาที่รวดเร็วนี้ มีผลกระทบต่อความสามารถในการทำกำไรด้วยเช่นเดียวกัน
ผลกระทบด้านต้นทุนที่เพิ่มขึ้นไม่สามารถผลักภาระโดยการเพิ่มราคาขายเส้นใยประดิษฐ์ได้
เนื่องจากถูกจำกัดด้วยกลไกลทางการตลาดและการแข่งขันจากเส้นใยทดแทน
บริษัทดำเนินนโยบายการซื้อวัตถุดิบเป็นรายไตรมาสและการกำหนดราคาขายสินค้าเป็นรายไตรมาสเช่นเดียวกัน
เมื่อถึงวาระที่ราคาวัตถุดิบต่ำลง
บริษัทมีการพิจารณาอย่างรอบคอบที่จะดำรงปริมาณวัตถุดิบมากขึ้นเป็นครั้งคราว

ปัจจัยเสี่ยงจากราคาขายของเส้นใยทดแทน :
เส้นใยประดิษฐ์สามารถนำมาผสมกับเส้นใยโพลีเอสเตอร์ หรือใยฝ้าย
ราคาของใยฝ้ายได้รับอิทธิพลจากปริมาณที่ได้จากการเพาะปลูก
ปริมาณการผลิตที่ล้นตลาดตลอดจนราคาของน้ำมันในตลาดโลกเป็นปัจจัยสำคัญในการกำหนดราคาของเส้นใยโพลีเอสเตอร์
ผลิตภัณฑ์เส้นใยทั้งสองประเภทที่กล่าวข้างต้น หากมีการผันผวนทางด้านราคา
จะทำให้ผู้ผลิตซึ่งเป็นโรงงานปั่นด้ายอาจเปลี่ยนแปลงปริมาณการใช้เส้นใยแต่ละชนิดในอัตราส่วนที่แตกต่างกัน
เนื่องจากเส้นใยประดิษฐ์เรยอนมีคุณสมบัติเฉพาะตัว
ดังนั้นความผันผวนของราคาเส้นใยทดแทนอื่นจึงมีผลกระทบต่อราคาและความต้องการเส้นใยประดิษฐ์เรยอนด้วย
ความผัวผวนของราคาเส้นใยทดแทนอาจเป็นการสร้างโอกาสให้กับเส้นใยประดิษฐ์เรยอนและในขณะเดียวกันก็อาจเป็นความเสี่ยงด้วยเช่นกัน

ปัจจัยเสี่ยงจากอัตราแลกเปลี่ยน : บริษัทจะได้รับผลประโยชน์มากขึ้นเมื่ออัตราแลกเปลี่ยนอ่อนค่าลง
ตลอดจนเป็นการเพิ่มความสามารถในการแข่งขันทั้งจากเส้นใยประเภทอื่นและเพิ่มศักยภาพให้กับลูกค้าที่นำเส้นใยไปผลิตเพื่อการส่งออก
เนื่องจากรายได้จากการขายได้รับอิทธิพลโดยตรงจากอัตราแลกเปลี่ยน
ในขณะที่ต้นทุนได้รับอิทธิพลเพียงบางส่วนจากอัตราแลกเปลี่ยนเท่านั้น
ดังนั้นรายได้รวมและกำไรจะมีผลกระทบอย่างมากในสถานการณ์ที่อัตราแลกเปลี่ยนแข็งขึ้น
ซึ่งเป็นปัจจัยเสี่ยงปกติของธุรกิจ

3.  ปัจจัยเสี่ยงจากการตลาด

ปัจจัยเสี่ยงจากการค้ากับต่างประเทศ :
บริษัทมิได้มีการพึ่งพิงการค้ากับประเทศส่งออกประเทศใดเกินร้อยละ 10 ของยอดขายรวม

ปัจจัยเสี่ยงจากลูกค้า : บริษัทมีลูกค้าในประเทศเพียงรายเดียวที่มีการซื้อสินค้ามากกว่าร้อยละ 10
ของยอดขายรวม โดยบริษัทของลูกค้าดังกล่าวเป็นบริษัทซึ่งอยู่ในเครือเดียวกัน
ลูกค้ารายนี้มีความมั่นคงทางการเงินตลอดจนมีชื่อเสียงด้านการเป็นผู้ส่งออกที่สำคัญในการส่งด้ายไปขายยังยุโรป
และสหรัฐอเมริกา บริษัทเชื่อมั่นว่าความต้องการของลูกค้ารายนี้จะไม่ลดต่ำลงอย่างทันทีทันใด

ปัจจัยเสี่ยงจากนวัตกรรมใหม่ของผลิตภัณฑ์ : บริษัทได้มุ่งเน้นไปยังตลาดพรีเมียมและตลาดนอนนูเว่น
ซึ่งมีการเติบโตอย่างต่อเนื่อง ด้วยความชำนาญและความสามารถของบริษัท
ทำให้ตอบสนองความต้องการของลูกค้าในตลาดส่วนนี้ได้กว้างขวางมากขึ้น
อย่างไรก็ตามจากที่กล่าวมาข้างต้น
บริษัทยังคงมีความเสี่ยงการจากขายสินค้าในตลาดระดับบนของอนามัยภัณฑ์ให้กับบางประเทศซึ่งเป็นตลาดที่ต้องการผลิตภัณฑ์ที่มีคุณภาพและเน้นความปลอดภัยสูง
ตลอดจนอาจมีการฟ้องร้องหากเกิดความเสียหายจากการใช้ผลิตภัณฑ์
บริษัทได้ดำเนินการว่าจ้างผู้เชี่ยวชาญและอยู่ในขั้นตอนกระบวนการสร้างศักยภาพที่จำเป็นเพื่อลดปัจจัยเสี่ยงดังกล่าว

4.  ปัจจัยเสี่ยงจากการประกอบธุรกิจ :

ปัจจัยเสี่ยงจากสิ่งแวดล้อม : ในขั้นตอนการผลิตเส้นใยประดิษฐ์
อาจทำให้เกิดมลภาวะทั้งทางน้ำและทางอากาศ บริษัทได้ลงทุนติดตั้งอุปกรณ์ที่จำเป็น
เพื่อควบคุมมลภาวะอันเกิดจากขั้นตอนการผลิต
และปัจจุบันบริษัทได้บรรลุตามมาตรฐานและข้อกำหนดอันเคร่งครัดของกระทรวงอุตสาหกรรม
ของเสียทุกชนิดจากบริษัทได้ถูกคัดแยกและกำจัดโดยตัวแทนที่ได้รับอนุญาตอย่างถูกต้อง
นอกจากนี้ทุกขั้นตอนการปฏิบัติได้มีการตรวจสอบอย่างสม่ำเสมอจากบริษัทและเจ้าหน้าที่ของรัฐ
บริษัทถือเป็นความสำคัญอย่างยิ่งในการลดความเสี่ยง
จากการปฏิบัติงานใดๆที่มีผลกระทบต่อสภาพแวดล้อม
การที่บริษัทได้รับการรับรองมาตรฐานการจัดการสิ่งแวดล้อมไอเอสโอ 14000
ทำให้บริษัทต้องรักษาการจัดการสิ่งแวดล้อมให้ได้มาตรฐานอยู่เสมอ นอกเหนือจากที่กล่าวมาทั้งหมด
บริษัทคำนึงถึงความปลอดภัยของสิ่งแวดล้อมเหนือสิ่งอื่นใด

ปัจจัยเสี่ยงจากการเก็บและดูแลรักษา : ในขั้นตอนการขนส่งหรือเก็บสารเคมีที่อันตรายอย่างเช่น
โซดาไฟ กำมะถัน คาร์บอนไดซัลไฟด์ และกรดซัลฟุริค
บริษัทดำเนินการตามมาตรฐานสากลอย่างเคร่งครัด
ถึงแม้จะไม่เคยมีอุบัติเหตุร้ายแรงเกิดขึ้นจากวัตถุเหล่านี้
บริษัทยังคงให้ความสำคัญต่อการป้องกันอุบัติเหตุอยู่เสมอ

ปัจจัยเสี่ยงจากการทำงานในโรงงาน :
บริษัทมีการติดตั้งระบบบำรุงรักษาเพื่อให้อุปกรณ์ทุกชิ้นในโรงงานอยู่ในสภาพดีเสมอ
นอกจากนี้ยังมีการเปลี่ยนอุปกรณ์อย่างสม่ำเสมอสำหรับอุปกรณ์ที่มีอายุการใช้งาน
บริษัทคำนึงถึงความปลอดภัยในการทำงานเป็นสำคัญ
นอกจากการอบรมพนักงานให้คำนึงถึงความปลอดภัยอยู่เสมอ
บริษัทยังได้ลงทุนในด้านการติดตั้งอุปกรณ์รักษาความปลอดภัยที่จำเป็น
และมีการฝึกซ้อมการปฏิบัติในกรณีที่เกิดเหตุฉุกเฉินขึ้น
เพื่อรักษามาตรฐานการรักษาความปลอดภัยสูงสุด

5.  ปัจจัยเสี่ยงจากภายนอก

ปัจจัยเสี่ยงจากภัยการเมือง : เหตุการณ์ทางการเมือง
การก่อการร้ายและความตึงเครียดจากตะวันออกกลางทำให้เกิดผลกระทบไปทั่วโลก
ต้นทุนและปัจจัยเสี่ยงจากธุรกิจที่เพิ่มขึ้น ส่งผลต่อวัฎจักรของอุปสงค์และอุปทาน
และเหตุการณ์ความตึงเครียดในภาคใต้ของไทยยังได้เพิ่มความเสี่ยงในการประกอบธุรกิจในประเทศด้วย
ปัจจัยเสี่ยงเหล่านี้ได้เพิ่มขึ้นในช่วง 2-3 ปีที่ผ่านมา
โดยบริษัทตระหนักดีและพร้อมป้องกันความเสี่ยงทั้งทางด้านการเงินและการตลาด

  เศรษฐกิจโลก :
  การเปิดการค้าเสรีทำให้กำแพงทางการค้าหายไปและย่อโลกให้เป็นตลาดใหญ่เพียงแห่งเดียว
  ไม่มีประเทศหรืออาณาบริเวณเป็นปราการป้องกันจากกระแสเศรษฐกิจโลกอีกต่อไป
  ภาวะถดถอยทางเศรษฐกิจในสหรัฐอเมริกาหรือในยุโรป
  หรือความต้องการที่เพิ่มขึ้นและลดลงของจีน และความผันผวนของราคาน้ำมัน
  ต่างสร้างความโกลาหลให้กับวัฎจักรของราคาสินค้าและรูปแบบความต้องการ
  โดยวงจรธุรกิจของสินค้าทุกชนิดได้รับผลกระทบเนื่องจากเกิดความผันผวนของปริมาณการค้าและผลกำไร
  ในภาวะเศรษฐกิจที่ถดถอย
  อุตสาหกรรมสิ่งทอได้รับผลกระทบมากที่สุดเนื่องจากผู้บริโภคจะเลือกปัจจัยด้านสิ่งทอเป็นลำดับสุดท้าย
  ด้วยการกำหนดตำแหน่งความเป็นเลิศด้านคุณภาพ
  และความชัดเจนด้าน0ตราสินค้าก็มีส่วนทำให้บริษัทดำรงเสถียรภาพอย่างมั่นคงได้ในภาวะเศรษฐกิจเช่นนี้